รัฐบาลไทย-ข่าวทำเนียบรัฐบาล-กระทรวงมหาดไทยประชุมหารือแนวทางขับเคลื่อนการบำบัดรักษาและฟื้นฟูผู้ติดยาเสพติดตามนโยบายรัฐบาล เปิด “สายด่วนเลิกยาเสพติด” ผ่านศูนย์ดำรงธรรม 1567 ตลอด 24 ชั่วโมง พร้อมมุ่งมั่นบูรณาการ
วันอังคารที่ 24 พฤษภาคม 2565
กระทรวงมหาดไทยประชุมหารือแนวทางขับเคลื่อนการบําบัดรักษาและฟื้นฟูผู้ติดยาเสพติดตามนโยบายรัฐบาล เปิด “สายด่วนเลิกยาเสพติด” ผ่านศูนย์ดํารงธรรม 1567 ตลอด 24 ชั่วโมง พร้อมมุ่งมั่นบูรณาการ
กระทรวงมหาดไทยประชุมหารือแนวทางขับเคลื่อนการบําบัดรักษาและฟื้นฟูผู้ติดยาเสพติดตามนโยบายรัฐบาล เปิด “สายด่วนเลิกยาเสพติด” ผ่านศูนย์ดํารงธรรม 1567 ตลอด 24 ชั่วโมง พร้อมมุ่งมั่นบูรณาการทุกภาคีเครือข่ายขับเคลื่อนแก้ไขปัญหายาเสพติดเพื่อ Change for Good
กระทรวงมหาดไทยประชุมหารือแนวทางขับเคลื่อนการบําบัดรักษาและฟื้นฟูผู้ติดยาเสพติดตามนโยบายรัฐบาล เปิด “สายด่วนเลิกยาเสพติด” ผ่านศูนย์ดํารงธรรม 1567 ตลอด 24 ชั่วโมง พร้อมมุ่งมั่นบูรณาการทุกภาคีเครือข่ายขับเคลื่อนแก้ไขปัญหายาเสพติดเพื่อ Change for Good คืนคนดีสู่สังคมอย่างยั่งยืน
วันนี้ (24 พ.ค. 65) เวลา 13:30 น. ที่ห้องประชุมราชบพิธ อาคารดํารงราชานุสรณ์ กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย ให้การต้อนรับ พลเอก ณัฐ อินทรเจริญ ประธานคณะอนุกรรมการขับเคลื่อนประสานงานเพื่อแก้ไขปัญหายาเสพติดในสถานการณ์โควิด-19 และคณะอนุกรรมการ ในการประชุมหารือแนวทางการขับเคลื่อนการบําบัดรักษาและฟื้นฟูผู้ติดยาเสพติดของกระทรวงมหาดไทย โดยมี นายอรรษิษฐ์ สัมพันธรัตน์ รองปลัดกระทรวงมหาดไทย นางสาวปาณี นาคะนาท ผู้ตรวจราชการกระทรวงมหาดไทย นายชัยณรงค์ วาสนะสมสิทธิ์ รักษาการในตําแหน่งที่ปรึกษาด้านความมั่นคง นายทวี เสริมภักดีกุล รองอธิบดีกรมส่งเสริมการปกครองท้องถิ่น นายสุรศักดิ์ อักษรกุล รองอธิบดีกรมการพัฒนาชุมชน เรือโท ภัทรชัย ขันธหิรัญ ผู้อํานวยการส่วนปฏิบัติการพิเศษ สํานักอํานวยการกองอาสารักษาดินแดน กรมการปกครอง นายปวเรศ รัฐขจร ผู้อํานวยการศูนย์ดํารงธรรมกระทรวงมหาดไทย นางขนิษฐา จิรพิทักษ์ ผู้อํานวยการกลุ่มงานกิจการพิเศษ สํานักนโยบายและแผน สํานักงานปลัดกระทรวงมหาดไทย และเจ้าหน้าที่ที่เกี่ยวข้อง ร่วมประชุม
พลเอก ณัฐ อินทรเจริญ กล่าวว่า พลเอก ประยุทธ์ จันทร์โอชา นายกรัฐมนตรี ได้มีคําสั่งแต่งตั้งคณะกรรมการประสานงานเพื่อแก้ไขปัญหายาเสพติดในสถานการณ์โควิด-19 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานคณะกรรมการ พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม เป็นรองประธานคณะกรรมการ ปลัดกระทรวงมหาดไทย และหน่วยงานที่เกี่ยวข้อง ร่วมเป็นคณะกรรมการ ทําหน้าที่ในการจัดตั้งศูนย์รับเรื่องราวร้องทุกข์ และวางแผนขับเคลื่อนการดําเนินการแก้ไขปัญหายาเสพติดนอกเหนือจากหน่วยงานที่มีหน้าที่และอํานาจอยู่แล้วในทุกมิติ ด้วยการส่งเสริมให้พี่น้องประชาชนที่พบเห็นได้มีโอกาสร่วมมือกับภาครัฐด้วยการแจ้งเบาะแสผู้เสพ ผู้ติดยาเสพติด ผู้ค้ายาเสพติด และกลุ่มมิจฉาชีพที่แสวงหาประโยชน์จากบุคคลดังกล่าว โดยจัดให้มีระบบการแจ้งข้อมูล การคุ้มครองพยาน และการบูรณาการประสานงานรับผู้ป่วยและเคลื่อนย้ายเข้าสู่กระบวนการบําบัดรักษา ณ สถานที่บําบัดรักษา จนจบกระบวนการ เพื่อให้บุคคลที่ได้รับผลกระทบจากยาเสพติดได้รับความช่วยเหลือจากหน่วยงานที่เกี่ยวข้องอย่างรวดเร็ว เหมาะสม มีประสิทธิภาพ และยั่งยืน โดยมีศูนย์ดํารงธรรมกระทรวงมหาดไทย 1567 เป็นสายด่วนหลักในการบูรณาการศูนย์บริการบําบัดรักษาผู้เสพยาเสพติด หรือ “สายด่วนเลิกยาเสพติด” ร่วมกับภาคีเครือข่ายสายด่วนทั่วประเทศ ตลอด 24 ชั่วโมง และมุ่งพัฒนาสู่ระบบการโอนสายส่งต่อ (ระบบ Call Forward) โดยใช้ฐานข้อมูลผู้เสพฐานเดียวในการบูรณาการความช่วยเหลือ
นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทยมีความยินดีและเป็นเกียรติอย่างยิ่งที่ได้รับมอบหมายจาก พลเอก ประวิตร วงษ์สุวรรณ รองนายกรัฐมนตรี ในฐานะประธานคณะกรรมการประสานงานเพื่อแก้ไขปัญหายาเสพติดในสถานการณ์โควิด-19 ให้ได้เป็นฟันเฟืองเล็ก ๆ ในการทําหน้าที่ที่มีความสําคัญของชาติ ในฐานะข้าราชการในพระบาทสมเด็จพระเจ้าอยู่หัว ด้วยการมุ่งมั่น “บําบัดทุกข์ บํารุงสุข” พี่น้องประชาชน โดยเฉพาะอย่างยิ่ง การดําเนินการตามแนวทางการดําเนินงานศูนย์ฟื้นฟูสภาพทางสังคมตามประมวลกฎหมายยาเสพติด พ.ศ. 2564 ที่มีผลบังคับใช้ตั้งแต่วันที่ 9 ธันวาคม 64 ที่ผ่านมา มีหลักการสําคัญในการเน้นการส่งผู้ป่วยเข้ารับการบําบัดแบบสมัครใจ โดยมอง “ผู้เสพ” คือ “ผู้ป่วย” เพื่อบําบัดรักษาให้ได้รับการฟื้นฟูสภาพทางสังคม สามารถดํารงชีวิตอยู่ในสังคมได้ ไม่กลับมากระทําความผิดเกี่ยวกับยาเสพติดอีก เป็นการคืนคนดีสู่สังคม รวมทั้งดําเนินการจับกุมผู้กระทําผิดตามกฎหมาย พร้อมจัดตั้งศูนย์ฟื้นฟูสภาพทางสังคม กว่า 1,200 แห่ง เพื่อให้ผู้เข้ารับการบําบัดรักษาได้รับการฟื้นฟูสภาพทางสังคม สามารถดํารงชีวิตอยู่ในสังคมได้ ไม่กลับมากระทําความผิดเกี่ยวกับยาเสพติดอีก โดยมีกลไกกรมการปกครอง กรมส่งเสริมการปกครองท้องถิ่น และกรมการพัฒนาชุมชน เป็นกลไกหลักในการขับเคลื่อนทั้งมิติป้องกันปราบปรามและการช่วยเหลือฟื้นฟู ทั้งนี้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้มีข้อสั่งการและเน้นย้ําในการแก้ไขปัญหายาเสพติดในระดับพื้นที่มาอย่างต่อเนื่อง ด้วยการลดผู้เสพ/ผู้ติดยาเสพติด (Demand Side) และสกัดกั้นและปราบปรามยาเสพติด เพื่อลดผู้ผลิต/ผู้ค้ายาเสพติด (Supply Side) ให้หมดไปอย่างยั่งยืน โดยทุกองคาพยพของกระทรวงมหาดไทยให้ความสําคัญและเดินหน้าขับเคลื่อนการแก้ไขปัญหายาเสพติด “เชิงรุก” เพื่อทําให้ทุกหมู่บ้าน/ชุมชนมีความเข้มแข็ง มีภูมิคุ้มกัน ดูแลซึ่งกันและกัน โดยได้รับพระมหากรุณาธิคุณจากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระราชทานเงินขวัญถุง หรือ “กองทุนแม่ของแผ่นดิน” ให้กับชุมชน ตําบล หมู่บ้าน ที่มีจิตใจแน่วแน่ในการป้องกันและแก้ไขปัญหายาเสพติด
นายสุทธิพงษ์ จุลเจริญ ปลัดกระทรวงมหาดไทย ได้กล่าวอีกว่า กระทรวงมหาดไทย ได้กําหนดแนวทางในการดําเนินงานขับเคลื่อนแนวทางการแก้ไขปัญหายาเสพติดตามนโยบายของ พลเอก ประวิตร วงษ์สุวรรณ รองนายกรัฐมนตรี เพื่อเสริมมาตรการป้องกันและแก้ไขปัญหายาเสพติดเพิ่มเติม ด้วยการกําชับผู้ว่าราชการจังหวัดในฐานะผู้อํานวยการรักษาความมั่นคงภายในจังหวัด (ผอ.รมน.จังหวัด) ทําหน้าที่ประสานงาน บูรณาการ และสั่งการฝ่ายปกครอง ทหาร ตํารวจ สมาชิกกองอาสารักษาดินแดน ทําหน้าที่ในการป้องกันและปราบปรามยาเสพติดให้เป็นไปอย่างเข้มข้น ต่อเนื่อง ไม่เกิดช่องว่างในด้านการบริหารจัดการกําลังพล รวมทั้งส่งเสริมบทบาทของกํานัน ผู้ใหญ่บ้าน และคณะกรรมการหมู่บ้าน (กม.) ทุกหมู่บ้านทั่วประเทศกว่า 75,000 หมู่บ้าน ใน 878 อําเภอ เป็นตัวแทนของประชาชน (Active Agent) ในการวางระบบเฝ้าระวัง ดูแล ป้องกัน และปราบปรามยาเสพติด เป็นกําลังเสริมเจ้าหน้าที่ตํารวจและเจ้าพนักงานตามกฎหมาย หรือเรียกอีกนัยหนึ่ง คือ เป็นเหมือน “ตํารวจบ้าน” ดูแลรักษาความสงบเรียบร้อย และเสริมสร้างการมีส่วนร่วมของพี่น้องประชาชนในชุมชน พร้อมทั้งจัดทําสัญญาประชาคมร่วมกันระหว่างนายอําเภอและคณะกรรมการหมู่บ้านว่า หากพบผู้เสพ หรือผู้ค้า ในพื้นที่ ต้องแจ้งเบาะแสให้กับนายอําเภอ เพื่อนําผู้หลงผิดเข้าสู่กระบวนการฟื้นฟูคืนคนดีสู่สังคม และผู้ค้าต้องถูกจับกุมดําเนินคดีตามกฎหมาย อันเป็นการสร้างความตื่นตัวในการปฏิบัติหน้าที่ของกํานัน ผู้ใหญ่บ้าน ผู้ช่วยผู้ใหญ่บ้าน และคณะกรรมการหมู่บ้านที่มีอํานาจหน้าที่อยู่แล้ว ให้ขับเคลื่อนงานด้านการป้องกันและแก้ไขปัญหายาเสพติดได้อย่างมีประสิทธิภาพมากขึ้น ซึ่งเมื่อไม่นานมานี้ จังหวัดอุดรธานี โดยกลไกฝ่ายปกครอง ทั้งนายอําเภอ ปลัดอําเภอ กํานัน ผู้ใหญ่บ้าน และคณะกรรมการหมู่บ้าน ได้ร่วมกับพนักงานเจ้าหน้าที่ตามกฎหมายดําเนินการขยายผลจับกุมผู้ค้ายาเสพติดรายใหญ่ ทําให้ได้ของกลางกว่า 2 ล้านเม็ดอีกด้วย
“ในด้านการฟื้นฟู/บําบัดรักษา กระทรวงมหาดไทย ขอรับการสนับสนุนจากคณะกรรมการประสานงานเพื่อแก้ไขปัญหายาเสพติดในสถานการณ์โควิด-19 และกระทรวงสาธารณสุข ในการพิจารณารับรองและยกฐานะ “ศูนย์บําบัดยาเสพติดวัดถ้ํากระบอก จังหวัดสระบุรี” ให้เป็นศูนย์บําบัดยาเสพติดที่ได้รับการรับรองที่ถูกต้องและได้รับการพัฒนาตามมาตรฐานกระทรวงสาธารณสุข ซึ่งวัดถ้ํากระบอก ถือเป็นภาคีเครือข่ายที่สําคัญในการบําบัดรักษาผู้ติดยาเสพติด โดยความรู้ (Know-how) ของคณะสงฆ์วัดถ้ํากระบอก ได้ช่วยให้ประชาชนผู้หลงผิดจากทั่วประเทศได้หายจากการติดยาเสพติดเป็นจํานวนมาก เพื่อให้เกิดประโยชน์กับประชาชน” นายสุทธิพงษ์ฯ กล่าวในช่วงต้น
นายสุทธิพงษ์ จุลเจริญ ปลัดกระทรวงมหาดไทย กล่าวต่อว่า นอกจากนี้ ในด้านการค้นหาเป้าหมายของการแก้ไขปัญหายาเสพติด กระทรวงมหาดไทยได้ดําเนินการขับเคลื่อนการทํางานเชิงรุกโดยนายอําเภอทั้ง 878 อําเภอได้เป็นแม่ทัพในการลงไปสํารวจ (Re X-Ray) ปัญหาความเดือดร้อนของทุกครัวเรือนเป้าหมายใน 76 จังหวัดโดยใช้แพลตฟอร์ม ThaiQM ของกรมการปกครอง ซึ่งจากข้อมูล ณ วันที่ 23 พฤษภาคม 2565 พบว่ามีครัวเรือนที่ได้รับความเดือดร้อนเนื่องจากลูกหลานติดยาเสพติดกว่า 257,439 ครัวเรือน และจะดําเนินการสํารวจข้อมูลเพิ่มเติมให้แล้วเสร็จทั่วประเทศภายในวันที่ 15 มิถุนายน 2565 ซึ่งข้อมูลที่ได้จากการสํารวจในครั้งนี้ นับเป็นหัวใจสําคัญและเป็นจุดเริ่มต้นเพื่อจะได้บูรณาการข้อมูลความเดือดร้อนด้านยาเสพติดในระดับพื้นที่ร่วมกับทุกส่วนราชการ/หน่วยงานที่เกี่ยวข้องเพื่อนําไปสู่การแก้ไขปัญหา ทั้งการคืนคนดีให้กับสังคม และนําผู้กระทําผิดดําเนินคดีให้เป็นไปตามกฎหมาย และเรื่องอื่น ๆ นอกจากนี้ ในด้านการบริหารจัดการบูรณาการศูนย์บริการบําบัดรักษาผู้เสพยาเสพติด หรือ “สายด่วนเลิกยาเสพติด” จากข้อมูลตั้งแต่ 6 - 23 พ.ค. 65 ศูนย์ดํารงธรรมกระทรวงมหาดไทยได้รับแจ้งข้อมูลปัญหายาเสพติด รวม 84 เรื่อง แบ่งเป็น ขอให้ภาครัฐรับผู้เสพเข้ารับการบําบัด 51 เรื่อง แจ้งเหตุมีผู้เสพยาคลุ้มคลั่ง 22 เรื่อง และแจ้งเบาะแส 11 เรื่อง ทั้งนี้ กระทรวงมหาดไทย จะได้ดําเนินการประชาสัมพันธ์เพื่อสื่อสารให้สังคมได้รับรู้ช่องทางสายด่วนศูนย์ดํารงธรรม โทร. 1567 โทรฟรีตลอด 24 ชั่วโมง เป็นสายด่วนหลักในการบูรณาการศูนย์บริการบําบัดรักษาผู้เสพยาเสพติด ให้เป็นที่รับรู้เพิ่มเติมอย่างกว้างขวาง พร้อมทั้งดําเนินแนวทางการบําบัดฟื้นฟูผู้ติดยาเสพติดโดยชุมชนเป็นศูนย์กลาง (CBTx) เพื่อให้พี่น้องประชาชนทั่วประเทศได้เป็นส่วนหนึ่งในการร่วมกันดูแลคนในชุมชน/หมู่บ้าน
“กระทรวงมหาดไทยมุ่งมั่นขับเคลื่อนแนวทางความสําเร็จของการ “คืนคนดีสู่สังคม” และสร้างความเข้มแข็งให้กับชุมชนของเราให้เกิดความมั่นคงอย่างยั่งยืนร่วมกับภาคีเครือข่าย เพื่อเป้าหมาย คือ ให้พี่น้องประชาชนคนไทยได้มีความสุข ด้วยกลไกภาคีเครือข่ายของกระทรวงมหาดไทย โดยเฉพาะอย่างยิ่ง การขยายผลจัดตั้งศูนย์ฟื้นฟูสภาพทางสังคมให้มีในทุกหมู่บ้าน/ชุมชน โดยบูรณาการร่วมกันภาคีเครือข่ายผู้นําศาสนา ซึ่งกระทรวงมหาดไทยได้มีการลงนามบันทึกข้อตกลงความร่วมมือบทบาทในการเกื้อหนุนระหว่างวัดและชุมชนให้มีความสุขอย่างยั่งยืน ร่วมกับสมเด็จพระมหาธีราจารย์ ประธานคณะกรรมการฝ่ายสาธารณสงเคราะห์ของมหาเถรสมาคม เจ้าอาวาสวัดพระเชตุพนวิมลมังคลาราม และบันทึกข้อตกลงความร่วมมือดําเนินโครงการ “วัด ประชา รัฐ สร้างสุข” ร่วมกับสมเด็จพระมหาวีรวงศ์ เลขานุการสมเด็จพระสังฆราช วัดราชบพิธสถิตมหาสีมาราม เพื่อใช้วัดเป็นหมุดหมายที่สําคัญ ทั้งในด้านการใช้อาคารสถานที่และการดูแลจิตใจให้ผู้ได้รับการบําบัดฟื้นฟูมีกําลังใจที่เข้มแข็งในการใช้ชีวิตร่วมกับผู้คนในสังคม” นายสุทธิพงษ์ฯ กล่าวเน้นย้ํา
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ปัญหายาเสพติดเป็นปัญหาสําคัญของครอบครัว สังคม และประเทศชาติ ที่ภาครัฐ องค์กรปกครองส่วนท้องถิ่น และภาคีเครือข่ายทุกภาคส่วนต้องร่วมกันสร้างการรับรู้ความเข้าใจกับประชาชนเกี่ยวกับประมวลกฎหมายยาเสพติด และรณรงค์ให้ประชาชนมีทัศนคติที่ถูกต้องว่า “ผู้เสพ/ผู้ติดยาเสพติดเป็นผู้ป่วยที่ต้องเข้ารับการบําบัดรักษา” คืนคนดีสู่สังคมอันเป็นส่วนหนึ่งในการพัฒนาสังคมและประเทศชาติ ซึ่งกระทรวงมหาดไทยจะได้ขับเคลื่อนบูรณาการให้เกิดความสําเร็จ เพื่อช่วยกัน Change for Good ให้เกิดขึ้นในประเทศนี้ ด้วยการระดมสรรพกําลังในการพัฒนาผู้นําชุมชน ทั้งผู้นําตามธรรมชาติหรือตามตําแหน่งหน้าที่ให้เป็นบุคลากรหลักในการแก้ไขปัญหายาเสพติดในหมู่บ้าน/ชุมชนได้อย่างแท้จริง ฟื้นฟูสภาพทางสังคมแก่ผู้ติดยาเสพติดหรือผู้ผ่านการบําบัดรักษา เพื่อให้สามารถดํารงชีวิตอยู่ในสังคมได้ ไม่กลับไปกระทําความผิดเกี่ยวกับยาเสพติดอีก